  Анжелика Тихонова корреспондент Ижкарысь 20 номеро школалы Михаил Калашниковлэсь нимзэ сётозы. Со сярысь кар администрацилэн пресс-службаез ивортэ. Сыӵе вазиськонэн карысь Историяя но лулчеберетъя синпелетъёсты утёнъя, урамъёслы, пролкаослы но дугдылонниослы ним сётонъя но воштонъя ӧрие школалэн кивалтӥсез Александр Кудрявцев потӥз. Кар администрацилэн тӧроезлэн воштӥсез, ӧрилэн кивалтӥсез Дмитрий Чистяков верамъя, Михаил Калашников вордскем дырысен 100 ар тырмон аре выль школалы солэсь нимзэ сётон шонер луоз, уката ик дышетсконнилэсь инженер ӧръя ужамзэ лыдэ басьтыса. Россиын куать дышетон огазеяськонъёс Михаил Тимофеевич Калашниковлэсь нимзэ нулло, оскисько, асьме карамы но сыӵе школа одно ик луыны кулэ Дмитрий Чистяков, Ижкар администрацилэн тӧроезлэн воштӥсез Ӧрилэн ёзчиосыз вазиськон понна огкылысь дурбасьтӥзы Озьы ик ӧри Ижкарысь Михаил Калашников нимо техникая кун университетлэн ректорезлэсь Валерий Граховлэсь ыбылӥськон тӥрлык кылдытӥсьлэсь нимзэ нуллӥсь сквере «Оружейникам Удмуртии, героям трудового фронта в годы Великой Отечественной войны 1941-1945» синпелет пуктыны ӵектонзэ умоен лыдъяз. Синпелетлэн ӵектосэз «Культурный след» огъяросси конкурсын вить вормисьёс пӧлы пыриз. Али сое лэсьтон бордын ужъёс мыно.  Тодэ вайытом, кемалась ик ӧвӧл ИжГТУ вӧзын Михаил Калашниковлэсь синпелетсэ усьтӥзы, нош 25-тӥ куарусёнэ скверез сӥё-дано усьтон ужрад ортчиз. Тегъёс: Ижкар Удмуртия МихаилКалашников школаос Мерлык МТКалашниковлы100ар  